JSST Xitoyda koronavirusning tarqalishiga oid ma`lumotni o`z vaqtida taqdim etmagan — Tramp

Donald Trampning Oq uydagi matbuot anjumanida Vashington Jahon sog`liqni saqlash tashkiloti (JSST)ga badallar to`lashni to`xtatishini ma`lum qildi. Bu haqda Xalqaro va Jahon siyosati, ijtimoiy-iqtisodiy xabarlar va tahlil kanali RIAga tayanib yozmoqda. 
Tramp ushbu qaror JSST «asosiy majburiyatlarini bajarmaganligi va javobgar bo`lishi kerakligi» tufayli qabul qilinganini ta`kidladi. Uning so`zlariga ko`ra JSST Xitoyda koronavirusning tarqalishiga oid ma`lumotni o`z vaqtida taqdim etmagan, shuningdek haqiqatni dunyo hamjamiyatiga etkazmagan.
Shuningdek, AQSh rahbari bu tashkilotni “koronavirus bo`yicha yolg`on ma`lumotlar bergan” Xitoyni qo`llab-quvvatlashda aybladi. Aynan shu noto`g`ri axborot virusning keng miqyosda tarqalishiga olib keldi, deb hisoblamoqda Tramp.